ועדת הכספים, כנסת 18, פרוטוקול מספר 180, 2009-10-27 10:20

משה גפני: צו תעריף המכס והפטורים ומס קניה על טובין (תיקון מס' 28), התשס"ט-2009.

קובי בוזו: אנחנו מדברים על תיקון מס' 28.

קובי בוזו: יש בו 4 שינויים שעשינו.

קובי בוזו: בשינוי הראשון מדובר על אפרסמונים.

קובי בוזו: על אפרסמונים יש מכס שמחולק לשניים.

קובי בוזו: בתקופת הגידול של האפרסמונים בארץ יש מכס גבוה.

קובי בוזו: בתקופה שלא מגדלים אפרסמונים בארץ יש מכס שהוא יותר נמוך.

קובי בוזו: מדובר על 1.37 שקל לקילו, לעומת 0.95 אגורות שהיה טרם הצו.

קובי בוזו: אמרנו שנפחית את המכס על האפרסמונים בתקופה שאנחנו לא מגדלים בארץ.

קובי בוזו: מכיוון שראינו שיש חודש נוסף שבו אפשר להבשיל את האפרסמונים ולאחסן אותם, אמרנו שבחודש הזה ניישם על אפרסמונים מיובאים את המכס הגבוה.

קובי בוזו: יש לנו פה הפחתת מכס בכל החודשים שבהם לא מגדלים את האפרסמונים בארץ.

משה גפני: הפחתה של כמה?

קובי בוזו: של 50%.

קובי בוזו: מ-0.95 אגורות ל-0.45 אגורות.

קובי בוזו: בחודש הנוסף, שזה חודש מארס, ניתן הגנה, כלומר יהיה מכס יותר גבוה.

קובי בוזו: זאת העלאה שאנחנו מבקשים את אישור ועדת הכספים.

קובי בוזו: הנושא השני זה בוטנה (פיסטוקים).

קובי בוזו: בחודש פברואר השנה באנו לוועדת כספים וקיבלנו את אישור הוועדה להעלות את המכס על פיסטוקים טריים.

קובי בוזו: פיסטוקים טריים היו מגיעים ברובם מתורכיה.

קובי בוזו: חשבנו שנפתור את הבעיה כאשר נעלה את המכס על הפיסטוקים הטריים.

קובי בוזו: מה שקרה זה שמאז הגיעו פיסטוקים קלויים, שזה היה פרט מכס אחר שהיה פטור ממכס.

קובי בוזו: הייתה פה פירצה.

קובי בוזו: ראינו שיש הסטה לכיוון הפיסטוקים הקלויים.

קובי בוזו: אנחנו באים לפה על מנת לסתום את הפירצה.

משה גפני: אם מגדלים בארץ אני בעד להעלות את המכס כדי לעודד את החקלאות בארץ, אבל אם לא מגדלים בארץ זה דבר שבסוף יושט על הצרכנים.

קובי בוזו: כרגע מייבאים מאיראן.

פניה קירשנבאום: למה לא לאסור ייבוא מאיראן?

קובי בוזו: אי אפשר להבחין בין פיסטוק תורכי לפיסטוק איראני.

קובי בוזו: הסעיף השלישי מדבר על מפוחים מיוחדים במזגנים ברכב.

קובי בוזו: בספטמבר 2007 הפחתנו את המס על מפוחים שהיו מיוחדים למזגנים ביתיים.

קובי בוזו: הכוונה שלנו הייתה להפחית את המכס במטרה לעזור ליצואנים שמייבאים את זה, מתקינים פה במזגנים ואחרי זה מייצאים לחו"ל.

קובי בוזו: מה שראינו זה שיכול לקרות שגם מפוחים לרכב מנועי יכולים להיכנס לפרט המכס הפטור, מה שלא התכוונו.

קובי בוזו: התכוונו לתת רק למזגנים ביתיים.

קובי בוזו: קבענו בצו שהמפוחים לרכב מנועי יסווגו בפרט אחר.

קובי בוזו: רצינו להבהיר שהכוונה היא להפחית מכס רק על מפוחים למזגנים ביתיים, לא לכלי רכב מנועי.

משה גפני: למה?

משה גפני: מה איכפת לך?

קובי בוזו: כל חלקי החילוף לרכב חייבים במס קנייה של 12% בתעריף המכס, למעט חלקים מאוד ספציפיים.

קובי בוזו: יש אחידות בכל התעריף.

פניה קירשנבאום: כמה כסף זה מכניס למדינה?

קובי בוזו: כשבדקתי את ההכנסות ראיתי שזה לא מכניס.

קובי בוזו: מה שקורה בפועל זה שרוב היבואנים מתנהגים בצורה נכונה, הם מכניסים את זה גם ככה בפרט שחייב במס קנייה.

קובי בוזו: הצו נועד להבהיר שהפרט הזה חייב במס קנייה.

אלכס מילר: מה הנגזרת של הדבר?

אלכס מילר: תהיה איזו שהיא עלייה או שינוי במחירים של הרכבים?

קובי בוזו: זה חלק מאוד קטן במזגן של הרכב.

קובי בוזו: הנושא האחרון זה מצברים מחודשים.

קובי בוזו: בחודש אוגוסט שינינו את מיסי הקנייה על מצברים, עברנו ממס שהיה אחוזי למס שהוא קצוב.

קובי בוזו: לקחנו ממוצע של כל השיעורים שהיו לנו קודם.

קובי בוזו: הנושא עבר, אבל מה שקרה זה שראינו שיש מצברים מחודשים שהמס נשאר כפי שהיה קודם.

קובי בוזו: אנחנו רוצים שתהיה אחידות בין המחודשים לחדשים כך שיהיה אותו מס.

קובי בוזו: אנחנו משנים את המס מ25% ל80 שקל למצבר, כפי שקיים על המצברים החדשים.

קובי בוזו: גם כאן אנחנו לא צופים תוספת הכנסות, כי ה-80 שקל שקבענו בזמנו הוא ממוצע של מס הקנייה ששולם על כל המצברים.

חזקיה ישראל: אנחנו תומכים בהצעה של המכס בנושא המצברים.

אליחי רדזינסקי: כתוצאה מהשינוי שבוצע באוגוסט שנה שעברה המדינה גובה כ-40 מליון פחות בשנה מיצרני המצברים החדשים.

משה גפני: למה המדינה גובה פחות?

אליחי רדזינסקי: בוצע שינוי מהגבייה של אחוז מסוים של מס קניה לכמות מסוימת של 80 שקל עבור יחידה.

אליחי רדזינסקי: יש לי דוח של כמה עמודים שמסביר איך רואים את זה בדוחות הכספיים של היצרנים המקומיים.

אליחי רדזינסקי: רואים ירידה של הגבייה שהייתה 20% פלוס ממחזור המכירות שלהם ל-10%,11% ממחזור המכירות שלהם.

אליחי רדזינסקי: זה יוצא 40 מיליון שקל לשנה.

אליחי רדזינסקי: בשינוי בשיטת הגבייה נאמר במפורש שהכוונה להקל בלי להפחית את גביית המס במדינה.

אליחי רדזינסקי: זה פוגע ביבואנים.

אליחי רדזינסקי: אני בתור אזרח מודאג מזה שיש ירידה של ארבעים ומשהו מיליון שקל בגביית המס של המדינה.

אורי אורבך: יש השלכות על כמות המכירות?

אליחי רדזינסקי: לא.

אליחי רדזינסקי: מצברים זה דבר שחייבים לרכוש.

קובי בוזו: שמעתי את הטענה הזאת.

קובי בוזו: ב-1 באוקטובר קיימנו ישיבה עם איגוד לשכות המסחר.

קובי בוזו: אנחנו נתייחס לזה.

משה גפני: צו תעריף המכס והפטורים ומס קנייה על טובין (תיקון מס' 28), התשס"ט-2009.

משה גפני: מי בעד אישור הצו, ירים את ידו?

משה גפני: ה צ ב ע ה בעד – פה אחד נגד – 0 הצו אושר